अंतरराष्ट्रीय महिला दिवस पर कल बेटियों के नाम लगाएंगे पौधे
उदयपुर | जिलाप्रशासन, यूआईटी, चिकित्सा विभाग, महिला अधिकारिता विभाग तथा ग्राम पंचायत भुवाणा के तत्वावधान में अंतरराष्ट्रीय महिला दिवस पर 8 मार्च को भुवाणा स्थित र|ागिरी पहाड़ी पर बेटियों के नाम से पौधे लगाए जाएंगे। साथ ही बेटियों के माता-पिता को सम्मानित किया जाएगा। सीएमएचओ डाॅ. संजीव टांक ने बताया कि 15 अगस्त 2016 के बाद जन्मी बिटिया (नन्ही कली) के नाम एक पौधा लगाया जाएगा। प्रत्येक पौधे पर बेटी माता-पिता के नाम की प्लेट लगाई जाएगी। इस मौके रक्त, दांत, ब्लड शुगर, बीपी टेस्ट आदि जांचे होगी। रंगोली, मेहंदी प्रतियोगिताओं के साथ कन्या भ्रूण हत्या एवं महिला अधिकारों पर फिल्म दिखाई जाएगी। उपस्थित महिलाओं को चार्ली टीम आत्मरक्षा के गुर सिखाएंगी।
hin_Deva hin_Deva